วิเคราะห์การเมือง : ยุทธศาสตร์ประเทศเศรษฐกิจนำการเมือง : รวมพลังแก้รัฐธรรมนูญ
นโยบายประกันรายได้ การแก้ไขรัฐธรรมนูญ และบริหารราชการยึดหลักความซื่อสัตย์สุจริต นายจุรินทร์ ลักษณวิศิษฏ์ รองนายกรัฐมนตรีและ รมว.พาณิชย์ ย้อนให้เห็นถึงเงื่อนไขการเข้าร่วมรัฐบาลระหว่างให้สัมภาษณ์ถึงการขับเคลื่อนภารกิจตามนโยบายที่แถลงไว้ต่อรัฐสภา,ส่วนการทำหน้าที่เฉพาะที่รับผิดชอบกำกับดูแลกระทรวงพาณิชย์ กระทรวงเกษตรและสหกรณ์ กระทรวงการพัฒนาสังคมและความมั่นคงของมนุษย์ ที่เหลือก็เป็นระดับรัฐมนตรีช่วยว่าการกระทรวงต่างๆ ซึ่งเป็นคนของพรรค,กระทรวงพาณิชย์เมื่อเข้าไปก็กำหนดวาระเร่งด่วนอย่างน้อย 4 เรื่อง ทั้งนโยบายประกันรายได้ นโยบายเร่งรัดการส่งออก นโยบายดูแลราคาสินค้าและบริการ และนโยบายเร่งรัดเจรจาเศรษฐกิจระหว่างประเทศที่ค้างท่อหรือจำเป็นต้องริเริ่มใหม่,การประกันรายได้ข้าว ยาง มันสำปะหลัง ปาล์ม ข้าวโพด ขณะนี้โอนเงินส่วนต่างงวดแรกให้แล้ว ยกเว้นข้าวโพด ส่วนยางพาราอาจช้านิด เพราะเป็นครั้งแรกในประวัติศาสตร์ที่ประกันรายได้ ทุกหน่วยงานไม่มีประสบการณ์ การยางแห่งประเทศไทยมีกำลังพลจำกัดในการตรวจสอบว่าได้ปลูกและทำผลิตภัณฑ์ตามที่แจ้งไว้หรือไม่,ต้องยอมรับความจริงว่าตรวจสอบไม่ทัน ก็กำชับเร่งรัดขอให้ทำให้เร็ว ไม่เช่นนั้นเกษตรกรอาจไม่เข้าใจ ถ้าภายในวันที่ 1-15 พ.ย.62 โอนไม่ครบตามที่เกษตรกรขึ้นทะเบียนไว้ ก็ให้ทยอยโอนวันอื่นจนกว่าจะครบ,มีคำถามที่เกษตรกรอยากรู้ คือ ผู้ถือบัตรสีชมพู ซึ่งไม่มีกรรมสิทธิ์ในที่ดินจะได้หรือไม่ ขอตอบว่าผู้ถือบัตรสีเขียว 1.4 ล้านราย บัตรสีชมพู 3 แสนราย รวม 1.7 ล้านราย จะทยอยโอนให้เร็วที่สุด งวดนี้อาจโอนไม่พร้อมกัน แต่ต่อไปสามารถโอนพร้อมกันหมด เพราะไม่ต้องตรวจสอบสวนยางอีกแล้ว ยุ่งเฉพาะงวดแรก ก็ขออภัยเกษตรกรด้วย,ส่วนมันสำปะหลัง ครม.ให้ความเห็นชอบแล้ว ประกันกิโลกรัมละ 2.5 บาท โอนเงินทุกวันที่ 1 ของเดือน เกษตรกร 1 รายใช้สิทธิ์ได้ 1 ครั้ง มาขึ้นทะเบียนก็ให้แจ้งว่า ขุดมันเมื่อไหร่ สมมติขุดมันลงล็อกวันที่ 1 เดือนถัดไปวันที่ 1 ก็โอนเงินให้ เริ่มโอนงวดแรกวันที่ 1 ธ.ค.62,ตัวสุดท้ายคือ ข้าวโพด จะเริ่มต้นเจรจา ตัวแทนกระทรวงพาณิชย์และส่วนราชการ ภาคเอกชน เช่น ผู้ส่งออก ผู้แปรรูปหรือลานรับซื้อและเกษตรกร เคาะนับหนึ่งเริ่มประชุมวันที่ 30 พ.ย.62 จากนั้นถึงประชุมคณะกรรมการนโยบายและบริหารจัดการข้าวโพดเลี้ยงสัตว์ (นบขพ.) คาดการประกันราคาข้าวโพดเดือน ธ.ค.62 จะผ่าน ครม.,ขณะที่ผลผลิตเกษตรชนิดอื่นๆก็ดูแล ใช้ตัวยาต่างขนานกัน ทั้งหาตลาดในและต่างประเทศ เปิดโอกาสให้เกษตรกรมีช่องทางระบาย และยังมีมาตรการคู่ขนานนโยบายประกันรายได้,เพื่อดึงราคาให้สูงขึ้นหรืออย่างน้อยทำให้ราคาไม่ตก,เพราะเดิมเกษตรกรมีรายได้จากการขายตามราคาตลาดและตามคุณภาพผลผลิต ราคาตกก็ได้เงินน้อย ราคาดีก็ได้เงินเยอะหน่อย ต่อไปนี้มีนโยบายประกันรายได้ก็มีเงินส่วนต่าง สมมติ ประกันราคาปาล์มกิโลกรัมละ 4 บาท ถ้าราคาตลาดกิโลกรัมละ 3 บาท ส่วนต่าง 1 บาท รัฐก็โอนเข้าบัญชีเกษตรกรโดยตรง ช่วยให้ยังชีพได้ดีขึ้น,การทำมาตรการคู่ขนานก็ช่วยดันราคาผลผลิตทางการเกษตรให้ดีขึ้น ถ้าสูงกว่าราคาประกันก็ดี เท่ากับเกษตรกรได้เงินมากขึ้น รัฐไม่ต้องจ่ายเงินส่วนต่าง เกษตรกรบางคนอาจไม่เข้าใจทำไมไม่ได้เงินส่วนต่าง ขออธิบายว่าถ้าอยากได้เงินส่วนต่าง ราคาต้องต่ำและรวมเงินส่วนต่างไม่เกินรายได้ราคาประกัน,มาตรการคู่ขนาน เช่น นโยบายนำน้ำมันปาล์มไปทำน้ำมันดีเซลบี 10 เพื่อดูดซับผลผลิตในตลาดให้น้อยลง ราคาปาล์มก็ดีขึ้น โดยกระทรวงพลังงานประกาศใช้น้ำมันดีเซลบี 10 เป็นภาคบังคับต้นปี 63 ย่อมทำให้ผลผลิตปาล์มและราคาเข้าสู่ดุลยภาพ รวมถึงใช้มาตรการป้องกันลักลอบนำเข้าปาล์มเถื่อน เพื่อมากดราคาในประเทศ,และยังมีมาตรการเร่งรัดการส่งออก โดยกำหนดนโยบายชัดเจนให้ทูตพาณิชย์ทั่วโลก แปลงร่างเป็นเซลส์แมนหาตลาดให้พืชผลผลิตการเกษตรและผลิตภัณฑ์อื่นทุกชนิด ชี้เป้ามาว่าประเทศไหนต้องการอะไร ผมจะได้พาผู้ส่งออกไปพบผู้นำเข้า,เช่น พาเอกชนไปขายมันสำปะหลังที่หนานหนิง สาธารณรัฐประชาชนจีน ได้ 2.6 ล้านตัน เป็นเงิน 1.8 พันล้านบาท ถือเป็นประวัติศาสตร์,การขับเคลื่อนตามนโยบายทั้งหมดถือว่าไปได้ไกล และเป็นยุคแรกที่มีกลไกเป็นรูปธรรมในรูปของกรรมการร่วมกระทรวงพาณิชย์และภาคเอกชน (กรอ.) มีสภาหอการค้าไทย สภาอุตสาหกรรมแห่งประเทศไทย สภาผู้ส่งออกและอื่นๆ ร่วมกับกระทรวงพาณิชย์และหน่วยงานอื่นของรัฐ,โดยหารือร่วมกันถึงการแก้ปัญหาลงลึก และอยากให้ช่วยเรื่องอะไร มีผมเป็นประธานและเป็นหัวหน้าเซลส์แมนประเทศ พาเอกชนและข้าราชการไปช่วยกันขายของ หาเงินเข้าประเทศ การยิงประตูเป็นหน้าที่ของเอกชนที่ต้องไปซื้อขายกันเอง เอกชนเป็นทัพหน้า กระทรวงพาณิชย์เป็นทัพหนุน,สงครามการค้า ค่าเงินบาทแข็ง เป็นอุปสรรคอย่างไรบ้าง นายจุรินทร์ บอกว่า มีผลกระทบทั้งโลก ไทยก็หนีไม่พ้น ถึงกำชับทุกฝ่ายเสมอว่า ขณะนี้ไม่ใช่การบริหารราชการแผ่นดินในภาวะปกติ,แต่เป็นการบริหารประเทศในภาวะวิกฤติ ต้องใช้ยาแรงหรือใช้ยาพิเศษในการบริหารจัดการ เป็นที่มาของการตั้ง กรอ. มีวอร์รูมสงครามการค้าโดยเฉพาะ แปลงร่างทูตพาณิชย์เป็นเซลส์แมนประเทศ ทำงานเชิงรุก,พอใจต่อการแก้ไขปัญหาปากท้อง ราคาผลผลิตเกษตรแค่ไหน นายจุรินทร์ บอกว่า เชื่อว่าประชาชนน่าจะพอใจ เพราะเหมือนกับที่มีคนพูดว่าประชาธิปัตย์ยุคอุดมการณ์ทันสมัย ทำได้ไว ทำได้จริง ก็ปรากฏเป็นรูปธรรมให้เห็น ตั้งแต่ร่วมรัฐบาลและเป็นหัวหน้าพรรค มุ่งเน้นทำงานให้ประชาชนได้เห็นจริงๆ อะไรไม่จำเป็นต้องพูดก็ไม่พูด,เกิดอะไรขึ้น หัวหน้าพรรคประชาธิปัตย์เมื่อเป็นรองนายกฯและ รมว.พาณิชย์ ไม่ค่อยพูดถึงประเด็นการเมือง นายจุรินทร์ บอกว่า อยากให้ประชาชนทั้งประเทศเห็นว่า เวลามีโอกาสได้ทำงาน เราก็ทำเป็น ทำได้ มีผลงานปรากฏขึ้นจริง จะพูดก็พูดเท่าที่จำเป็น เพราะบางช่วงบางเวลาประชาชนก็เบื่อประเด็นขัดแย้งทางการเมือง,เขาอยากฟังว่าเราทำอะไรให้มากกว่า ในเมื่อปัญหาหลักใหญ่คือเศรษฐกิจ โดยเฉพาะเศรษฐกิจฐานราก เขาอยากฟังว่าเราสามารถทำอะไรและแก้ไขปัญหาอะไรให้ได้มากบ้าง น้อยบ้าง ก็ทำให้เขาอุ่นใจ ได้เยียวยาสิ่งที่ขาดหายมาหลายปีได้บางเรื่อง,วันนี้กลัวถูกฝ่ายค้านอภิปรายไม่ไว้วางใจแค่ไหน นายจุรินทร์ บอกว่า ไม่ตอบว่ากลัวหรือไม่ เพราะเป็นกลไกตรวจสอบตามปกติของระบอบประชาธิปไตย รัฐมนตรีหรือรัฐบาลที่ถูกอภิปราย มีหน้าที่ชี้แจงทำความเข้าใจ ต้องตามต่อไปว่าฝ่ายค้านจะยื่นญัตติอภิปรายไม่ไว้วางใจใครบ้าง,ทีมการเมือง ถามว่า ระหว่างที่ฝ่ายค้านเตรียมยื่นญัตติอภิปรายไม่ไว้วางใจรัฐบาล ภายในรัฐบาล โดยเฉพาะพรรคประชาธิปัตย์และพรรคพลังประชารัฐ ถูกมองว่าเริ่มขัดแย้งกรณีจะเสนอชื่อนายอภิสิทธิ์ เวชชาชีวะ อดีตหัวหน้าพรรค ชิงประธานคณะกรรมาธิการวิสามัญศึกษาแก้ไขรัฐธรรมนูญ (กมธ.),นายจุรินทร์ บอกว่า เป็นไปตามกระบวนการปกติ ตามขั้นตอนพิจารณารายชื่อ กมธ.ชุดต่างๆ ก็เริ่มต้นที่ประชุมของแต่ละพรรคการเมือง ก่อนที่วิปของพรรคนั้นๆนำรายชื่อเสนอที่ประชุมวิปรัฐบาล ขึ้นอยู่กับมติที่ประชุมวิปรัฐบาลเป็นขั้นตอนสุดท้าย โดยหลักพรรคร่วมรัฐบาลก็ยอมรับซึ่งกันและกัน ก็ทำให้การทำงานราบรื่น,การแก้ไขรัฐธรรมนูญ ผมพูดชัดเจนตั้งแต่ก่อนร่วมรัฐบาลว่าเราศึกษามาจบแล้ว ถ้าเริ่มต้นอย่างน้อยที่สุดทำให้การแก้รัฐธรรมนูญทำได้ง่ายขึ้น แค่ใช้เสียงกว่ากึ่งหนึ่งของรัฐสภาก็เพียงพอ แก้ได้ก็เท่ากับสะเดาะกุญแจให้ประตูเดินหน้าสู่ความเป็นประชาธิปไตยในอนาคตเปิดออกได้,หากไม่นับหนึ่งจากตรงนี้ กุญแจก็คาอยู่ เดินหน้าไม่ได้ ต้องฉีกทิ้งอย่างเดียว,พรรคประชาธิปัตย์ยังยืนยันเสนอชื่อนายอภิสิทธิ์ เวชชาชีวะ นายจุรินทร์ บอกว่า มติพรรคเป็นเช่นนั้น แต่ไม่ได้เป็นความขัดแย้งระหว่างสองพรรค สุดท้ายขึ้นอยู่กับที่ประชุมวิปรัฐบาลมีความเห็นอย่างไร,การแก้ไขรัฐธรรมนูญ การแสวงหาความเห็นพ้องหรือแสวงหาความร่วมมือเป็นหัวใจที่สำคัญ,เพราะแก้ได้ยากมากหรือจนเกือบทำให้แก้ไม่ได้เลย,อย่างน้อยจุดเริ่มต้น รัฐบาล ฝ่ายค้าน วุฒิสภา ไม่เห็นตรงกัน สุดท้ายการแก้ไขรัฐธรรมนูญก็ล่ม,ฉะนั้นพรรคประชาธิปัตย์มองผลสัมฤทธิ์ อยากแก้ไขรัฐธรรมนูญให้ประสบความสำเร็จ,ไม่จำเป็นก็ไม่คิดไปขัดแย้งกับพรรคการเมืองใดหรือฝ่ายใด,การแสวงหาความร่วมมือกับความเห็นพ้อง เป็นกุญแจสำคัญ,เป็นเงื่อนไขสำคัญทำให้แก้รัฐธรรมนูญประสบผลสำเร็จ.,ทีมการเมือง
นโยบายประกันรายได้ การแก้ไขรัฐธรรมนูญ และบริหารราชการยึดหลักความซื่อสัตย์สุจริต นายจุรินทร์ ลักษณวิศิษฏ์ รองนายกรัฐมนตรีและ รมว.พาณิชย์ ย้อนให้เห็นถึงเงื่อนไขการเข้าร่วมรัฐบาล
ประกันรายได้ข้าว,วิเคราะห์การเมือง,ทีมการเมือง,จุรินทร์ ลักษณวิศิษฎ์,มันสำปะหลัง,อภิสิทธิ์ เวชชาชีวะ,เกษตรกร